  Анжелика Тихонова корреспондент 5-тӥ оштолэзе Удмуртиын атайёслэн элькун форумзы ортчоз. Улосвылысь тӧролэн но кивалтэтлэн пресс-службазылэн ивортэмезъя, ужрадэз нылпилэн эрикрадъёсызъя элькун тӧро бордын ужась ужоскетчи Ольга Авдеева ортчытоз. Туала вакытэ семья мер институт пӧртэм шуг-секытъёсын пумиське, огез соос пӧлысь - социумын кылкутӥсь но мыло-кыдо атайёслэн кулэлыксы кулэсмон. Та шуг-секытъёсты валаса но семьяын но улонын атайлэсь интызэ утьыны тыршыса, Удмуртиысь пӧртэм муниципал кылдытэтъёсысь мыло-кыдо анай-атайёс ӵош кариськыса атайлыклэсь кулэлыксэ азинтыны но улӟытыны кутскизы Удмуртиысь тӧролэн но кивалтэтлэн пресс-службазыФоруме атайёслэн движениысьтызы азьветлӥсьёсты, Атайёслэн кенешъёсысьтызы, школаосысь анай-атай комитетъёсысьтызы ыстэм муртъёсты но мыло-кыдо атайёсты ӧтё. Пумиськонын таӵе ӧръёсты сэрттозы-пертчозы: - югдытон – анай-атайёслэсь тодон-валанзэс будэтон: интерактивной занятиос, тренингъёс, визь-кенешъёс, нылпи педагогикая но адямиослэн кусыпъёссыя психологияя ӧнерчиосын пумиськонъёс радъян; - физкультура но тазалыкез юнматон – ёросъёсын семьяен шутэтсконын интерактивной амалъёсты азинтон, нылпиосын семьяосын, быдэ вуымтэос но егитъёс пӧлын тазалыко улон амалъёсты вӧлмытон, спорт ужрадъёсты радъян, «азбар шудонъёсты» улӟытон; - «атайёслэсь патрульзы» - воргоронъёсты-атайёсты туж кулэ луись ужпум - нылпиосты кышкытлыкъёслэсь утён - котырын огазеян. Ужрадлы йылпумъянъёсъя Атайёслэсь элькун кенешсэс кылдытыны малпало. Форум Ижкарысь Нылпи творчествоя дворецын 10 часысен 13 часозь ортчоз.  Тегъёс: Удмуртия нылпиос семья Мерлык нылпиослэнэрикрадъёссыяужоскетчи  